A magyar labdarúgó-válogatott 2015. szeptember 4-i mérkőzése
A magyar labdarúgó-válogatott Európa-bajnoki selejtezője Románia ellen, 2015. szeptember 4-én. Ez volt a magyar labdarúgó-válogatott 897. hivatalos mérkőzése és a két válogatott egymás elleni 25. összecsapása.

Előzmények 

A magyar labdarúgó-válogatottnak a román labdarúgó-válogatott elleni volt a negyedik mérkőzése a 2015-ös esztendőben. Az elsőre március 29-én került sor Budapesten Görögország ellen (Eb-selejtező, 0–0), a másodikra június 5-én Debrecenben a Nagyerdei stadionban Litvánia ellen (barátságos, 4–0), a harmadikra június 13-án Helsinkiben, Finnország ellen, szintén Európa-bajnoki selejtező keretében, melynek 1–0 lett a végeredménye a magyar válogatott javára.

A két ország válogatottja legutóbb 2014. október 11-én csapott össze egymással szintén a 2016-os Európa-bajnoki selejtező keretében. A Bukarestben, a Nemzeti Stadionban, majdnem teltház, 54 000 néző előtt lezajlott találkozón 1–1 lett a végeredmény. 

Eddig 24-szer találkozott a két válogatott egymással. Az első mérkőzésen, 1936. október 4-én Bukarestben 2–1-re nyert a hazai válogatott. A mai találkozó előtt összesítésben 11 magyar siker, 7 döntetlen és 6 román győzelem a statisztika. 

A találkozó előtt a selejtezőcsoportban hat-hat mérkőzést játszott minden csapat. A csoport élén a románok álltak 14 ponttal, mögöttük a 2. helyen az északírek 1 ponttal lemaradva, míg a 3. helyen a magyarok 11 ponttal.

Helyszín 
A találkozót Budapesten rendezték meg, a Groupama Arénában, melyben ez a találkozó lesz az 5. válogatott összecsapás.

A mérkőzésre kevesebb mint 20 óra alatt valamennyi belépő elkelt. Amint azt az MLSZ előzetesen jelezte, minden jó szándéka ellenére a 202 ezer klubkártya tulajdonos és a kártya nélkül jegyet vásárolni szándékozó szurkolóknak csak töredéke jutott belépőhöz, hiszen a Groupama Aréna mindössze 21 400 néző befogadására alkalmas. Az online jegyértékesítési rendszer lelassulása ellenére végül 4 512 belépő kivételével minden jegy az interneten talált gazdára.

Keretek 
: A táblázatokban szereplő adatok a mérkőzés előtti állapotnak megfelelőek.

Bernd Storck, a magyar labdarúgó-válogatott szövetségi kapitánya augusztus 28-án hirdette ki 25 fős válogatott keretét. Az utánpótláskorú játékosok közül Botka Endre, Kalmár Zsolt és Nagy Ádám maradt a végleges keretben. Két olyan játékos kaphat szerepet a románok elleni hazai és az északírek elleni idegenbeli selejtezőn, aki sem Dárdai Pálnál nem voltak kerettagok, és Bernd Storck 33-as bő keretében sem szerepelt még a nevük: Predrag Bošnjak, a Haladás bal oldali védője, illetve Bódi Ádám, a DVSC-Teva középpályása.

Az adatok a mérkőzés előtti állapotnak megfelelőek.

Anghel Iordănescu, a román labdarúgó-válogatott szövetségi kapitánya 2015. augusztus 31-én hirdette ki végleges, 24 fős válogatott keretét, amelybe hét Romániában játszó labdarúgó kapott meghívót.

A mérkőzés

Az összeállítások 

Asszisztensek:
 Mark Borsch (német) (partvonal)
 Stefan Lupp (német) (partvonal)
 Bastian Dankert (német) (alapvonal)
 Marco Fritz (német) (alapvonal)
Negyedik játékvezető:
 Rafael Foltyn (német)

Örökmérleg a mérkőzés után 

A táblázatban a győzelemért 2 pontot számoltunk el.

Összes mérkőzés

Tabella 
 Tabella a forduló előtt

 További eredmények

 Tabella a forduló után

 Következő forduló

Jegyzetek

Források 
 A mérkőzés lapja az UEFA honlapján

További információk 
 A Magyar Labdarúgó-szövetség hivatalos honlapja 
 A Román Labdarúgó-szövetség hivatalos honlapja

Kapcsolódó szócikkek 
Román labdarúgó-szövetség
Magyar Labdarúgó-szövetség
A magyar labdarúgó-válogatott mérkőzései 2015-ben
A magyar labdarúgó-válogatott mérkőzései (2010–)

A magyar labdarúgó-válogatott mérkőzései 2015-ben
A magyar labdarúgó-válogatott mérkőzései Románia ellen